*1.melléklet 257/2024.(VIII.28.) határozathoz*

**FELJEGYZÉS**

A településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet 7.§ (7) bekezdése alapján

Tárgy:

Mór város településtervének 4. módosításához a szükséges megalapozó vizsgálat és alátámasztó munkarészek előírásai

Tervezési terület és feladat meghatározása:

Napelempark telepítési igény merült fel Mór belterületétől északnyugatra, külterületen, a 0678/1, 0678/2, 0678/4, 0695/5, 0695/6, 0572/6, 0572/7, 0572/10 hrsz-ú ingatlanokon. A Fejér Vármegyei Területrendezési Tervbe beillesztési eljárással két erőmű került rögzítésre, melynek tényleges helyét a településtervben is rögzíteni szükséges.

A településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet (továbbiakban: Korm. rend.) és az épített környezet alakításáról szóló 1997. évi LXXVIII. törvény (továbbiakban Étv.) előírásai alapján a településterv módosítása során már az új jogszabályi előírásokat kell alkalmazni.

A Korm.rendelet 7.§ (7)-(8) bekezdése szerint

 „(7) A megalapozó vizsgálat és az alátámasztó javaslat tartalmát, továbbá az (5) bekezdés szerinti megalapozó vizsgálat, alátámasztó javaslat és településterv módosításához készült telepítési tanulmányterv felhasználhatóságát - ide nem értve a települési környezeti értékelést -

a) a település önkormányzati főépítésze vagy

b) a települési önkormányzati főépítész egyetértésével a településtervezés felelős tervezője vagy az önkormányzat által a településtervezéssel megbízott településtervező (a továbbiakban együtt: tervező)

határozza meg az (1)-(6) bekezdés alapján, a képviselő-testületnek címzett feljegyzésben.

(8) A (7) bekezdés szerinti feljegyzést a képviselő-testületnek jóvá kell hagynia, és az a megalapozó vizsgálat és az alátámasztó javaslat mellékletének részét képezi. A feljegyzésben szereplő tartalom a tervezés során csak a tervezési feladat változása vagy a tervezési terület csökkenése miatt csökkenthető, ugyanakkor a (2) bekezdésben foglalt követelmények teljesülése érdekében, a tervező által a feljegyzés módosítása nélkül kiegészíthető.”

Indoklás a tervdokumentáció tartalmi követelményének megállapításához:

A módosítás szükségessége a fejlesztés megvalósulása érdekében történik, melyeknek hatása miatt az alábbi munkarészek elkészítését javaslom:

* *A módosítások volumene és tartalma nem érinti a megalapozó munkarészeket, ezért azok módosítását nem tartom szükségesnek.*

%

A főépítész az alábbi alátámasztó munkarészeket kéri:

**TARTALOMJEGYZÉK** – önkormányzati főépítészi javaslat

**ALÁTÁMASZTÓ JAVASLAT** - tartalmi követelményei:

1. A módosítások célja
2. Alátámasztó javaslat
3. Szabályozás célja, megbízói igények
4. Településszerkezeti terv és HÉSZ módosítás, részletesen szükséges a területi mérleg fenti módosításokkal történtő korrekciója.

Fontosnak tartom, a tervezési területre a fent meghatározott témák összefüggéseiben kerüljenek vizsgálatra.

**KÖRNYEZETI VIZSGÁLAT -** nem tartom szükségesnek a környezeti vizsgálat lefolytatását, mert a területrendezési hatósági eljárásra benyújtandó dokumentáció tartalmazott környezeti előzetes vizsgálati dokumentációt.

**ÖRÖKSÉGVÉDELMI HATÁSTANULMÁNY** – Külterületet érintő fejlesztés, módosítások esetén a régészeti megkutatás, bejárás szükséges, ugyanakkor szintén a területrendezési hatósági eljárásra benyújtandó dokumentáció része volt az előzetes egyszerűsített régészeti dokumentáció, mely a területen védett értéket nem talált. Fenti adatok alapján külön régészeti vizsgálatot nem tartom szükségesnek.

HÉSZ és szabályozási tervmódosítás kidolgozása során a szerzett jogok nem sérülnek.

Mór, 2024. július 25.



Székely Nóra

Mór település önkormányzati főépítész